BERETNING FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen - Alarmsystemet nr. 4/2002

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Bemærkninger

4. Konklusioner

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Denne situation svarer til udgifterne i medlemsstaterne fra 16. oktober 2001 til 28. februar 2002.

1.1. Underudgiftsområde 1a: DEN FÆLLES LANDBRUGSPOLITIK

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

>TABELPOSITION>

3. BEMÆRKNINGER

3.1. Bevillingsforbruget for april 2002

Forbruget af bevillinger under budgettets udgiftsområde 1 udgør for april 2002 (medlemsstaternes udgifter fra 16. oktober 2001 til 28. februar 2002) 27 946,8 mio. EUR, dvs. 63,1% af bevillingerne. Udgifterne ligger

- 482,5 mio. EUR under indikatoren for underudgiftsområde 1a (udgifter, der tidligere henhørte under EUGFL, Udviklingssektionen, og veterinærudgifter) og

- 18,9 mio. EUR under indikatoren for underudgiftsområde 1b (landdistrikternes udvikling).

3.2. Valutafaktorer

Dollarens vekselkurs over for euroen

Udgiftsniveauet, som er angivet i foregående punkt, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte såsom bomuldsstøtten afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen om landbrugsbudgettet for 2001 udfærdiget på grundlag af den gennemsnitlige dollarkurs for juli, august og september 2001, dvs. 1 EUR = 0,89 $. I perioden fra den 1. august 2001 til den 28. februar 2002 forblev den anslåede gennemsnitlige dollarkurs på ca. samme niveau.

3.3. Markedsfaktorer

Underudgiftsområde 1a

I underudgiftsområde 1a lå det generelle bevillingsforbrug under indikatoren. Bevillingsforbruget var dog ikke ensartet i de tre berørte kategorier udgifter. Især:

- for vegetabilske produkter var det konstaterede underforbrug minimalt i sammenligning med indikatoren

- for animalske produkter lå forbruget under indikatoren, og dette skyldtes hovedsagelig underforbruget for oksekød såvel som fåre- og gedekød

- for tilknyttede udgifter lignede situationen situationen for animalske produkter, hvorved det vigtigste underforbrug skyldtes foranstaltninger på veterinær- og plantesundhedsområdet.

Den generelle afvigelse andrager -482,5 mio. EUR svarende til -1,2% af budgetbevillingerne. Afvigelsen i visse kapitler er dog større, hvilket kræver følgende forklaringer:

Kapitel B1-10: Markafgrøder // Afvigelse: +360 mio. EUR (+2,0%)

// (udgifter: 17 250 mio. EUR)

(indikator:16 890 mio. EUR)

I begyndelsen af regnskabsåret vedrører de fleste betalinger i dette kapitel udbetalinger af direkte støtte i perioden fra 16. november 2001 til 31. januar 2002. Det konstaterede overforbrug skyldes hovedsagelig fremskyndet udbetaling af direkte støtte i sammenligning med indikatoren. For regnskabsåret 2002 var indikatoren baseret på betalingsrytmen for regnskabsåret 2001, dvs. det første år, hvor betalingsfristen for direkte støtte blev ændret til den 31. januar. Medlemsstaterne tilpassede ikke straks deres betalingsrytme for at overholde den nye tidsfrist i 2001. Den konstaterede fremskyndelse af betalingerne i regnskabsåret 2002 skyldes først og fremmest medlemsstaternes justering af betalingsrytmen i deres bestræbelser på at overholde den nye betalingsfrist.

Kapitel B1-14: Spindplanter og silkeorme // Afvigelse: - 93 mio. EUR (-9,7%)

// (udgifter: 669 mio. EUR)

(indikator:762 mio. EUR)

Bevillingsforbruget lå under indikatoren på grund af forsinket udbetaling af forskud på støtten for bomuld i GR.

Kapitel B1-16: Vin // Afvigelse: -195 mio. EUR (-14,1%)

// (udgifter: 310 mio. EUR)

(indikator: 505 mio. EUR)

Underforbruget skyldes forsinkelser i betalingerne for destillation til konsumalkoholmarkedet i SP, FR, IT og PO såvel som for omstruktureringsstøtte i GR, IT og Ø.

Kapitel B1-21: Oksekød // Afvigelse: - 86 mio. EUR (-1,1%)

// (udgifter: 3 360 mio. EUR)

(indikator: 3 446 mio. EUR)

Underforbruget skyldes især forsinket udbetaling i forbindelse med de særlige opkøbsordninger såvel som lavere tekniske, finansielle og andre omkostninger ved intervention af oksekød, hvis lagre har ligget på ca. 0,25 mio. t siden midten af december.

Kapitel -B1-22: Fåre- og gedekød // Afvigelse: - 110 mio. EUR (- 16,4%)

// (udgifter: 292 mio. EUR)

(indikator: 402 mio. EUR)

Underforbruget skyldes hovedsageligt, at uventet høje markedspriser for fåre- og gedekød førte til, at moderfårs/gedepræmien blev fastsat på et lavere niveau end forventet ved budgettets udarbejdelse. Kommissionen mener derfor, at der kan forventes besparelser på ca. 86 mio. EUR ved udgangen af året i dette budgetkapitel.

Kapitel B1-30: Varer uden for bilag I // Afvigelse: - 26 mio. EUR (-6,2%)

// (udgifter: 141 mio. EUR)

(indikator: 167 mio. EUR)

Underforbruget skyldes store udførsler af forarbejdede landbrugsprodukter, hvori der indgår mælk og mejeriprodukter, som restitutionssatserne i den pågældende periode var lavere for end budgetteret, navnlig for skummetmælkspulver. Det skal dog bemærkes, at da denne rapport blev udarbejdet, var eksportrestitutionerne ved at stige igen.

Kapitel B1-32: Fjerntliggende områder og Det Ægæiske Hav // Afvigelse: - 31 mio. EUR (-12,8%)

// (udgifter: 70 mio. EUR)

(indikator: 101 mio. EUR)

Underforbruget skyldes midlertidige forsinkelser i gennemførelsen af især POSEIDOM- og POSEICAN-programmerne i forhold til de resultater, der forven tedes ifølge indikatoren.

Kapitel B1-33: Veterinær- og plantesundhedsforanstaltninger // Afvigelse: - 166 mio. EUR (-29,1%)

// (udgifter: - mio. EUR)

(indikator: 166 mio. EUR)

Underforbruget skyldes de nye regnskabsregler, der gælder fra den 1.1.2002, og som kræver, at bevillingsforpligtelser indgås individuelt pr. sygdom for hver medlemsstat. Disse bestemmelser indebærer, at medlemsstaterne skal meddele Kommissionens tjenestegrene et bankkontonummer. Nogle medlemsstater har endnu ikke gjort dette. De relevante forpligtelser kan derfor ikke indgås under de nye regnskabsregler, hvilket således resulterer i det midlertidige underforbrug.

Underudgiftsområde 1b

Kapitel B1-40: Landdistrikternes udvikling // Afvigelse: - 19 mio. EUR (-0,4%)

// (udgifter: 825 mio. EUR)

(indikator: 844 mio. EUR)

Afvigelsen i forhold til indikatoren er minimal (=0,4%). Den skyldes for det meste forsinket gennemførelse af programmerne i ugunstigt stillede områder og nye ordninger for miljøet i landbruget, førtidspensionering og skovbeskyttelse.

4. KONKLUSIONER

Gennemførelse af bevillingerne i april 2002

Bevillingsforbruget i april 2002 (medlemsstaternes udgifter fra 16. oktober 2001 til 28. februar 2002) var på 27 946,8 mio. EUR, hvilket svarer til 63,1% af bevillingerne. Udgifterne ligger 482,5 mio. EUR under indikatoren for underudgiftsområde 1a og 18,9 mio. EUR under indikatoren for underudgiftsområde 1b.

Den generelle afvigelse mellem de faktiske udgifter og indikatoren for begge underudgiftsområder er ubetydelig. Afvigelserne i visse kapitler er dog større. Mens nogle af disse afvigelser forventes at være midlertidige, skulle underforbruget i nogle kapitler, f.eks. for fåre- og gedekød samt oksekød, holde sig til udgangen af året og således føre til et samlet underforbrug på budgettet for 2002.